text: কর্মক্ষেত্র নিয়ে সংশয়ে সৌদি প্রবাসী শ্রমিকরা | The Probashi
  প্রবাসী রিপোর্ট : বর্তমানে সৌদি আরবের অর্থনৈতিক অবস্থা পূর্বের তুলনায় অনেকটা নাজুক। এ প্রেক্ষাপটে নতুন প্রিন্স সালমান অর্থনৈতিক অবস্থা পুনরুদ্ধারে নানা পরিকল্পনা হাতে নিয়েছেন। আধুনিকিকরণ করা হচ্ছে বিভিন্ন ক্ষেত্র। বিদেশি শ্রমিক নির্ভরতা কমিয়ে জাতীয়করণের দিকে নিয়ে যাওয়া হচ্ছে শ্রমবাজারকে। ফলে মধ্যপ্রাচ্যের তেল সমৃদ্ধ এ দেশে বিদেশি শ্রমিকদের বাজার ক্রমেই সংকুচিত হয়ে আসছে।
  আরবী নতুন বছরের দ্বিতীয় দিন আজ। আজ থেকে চার ধরনের ব্যবসা প্রতিষ্ঠানে লোকবল নিয়োগে ৭০ শতাংশ সৌদিকরণ বাধ্যতামূলক করেছে সৌদি সরকার। এ নিয়মের বাইরে কাউকে পেলে জেল থেকে শুরু করে মোটা অঙ্কের জরিমানার বিধান করা হয়েছে।
  (১) গাড়ি ও মোটরবাইক শোরুমে, (২) পুরুষ ও শিশুদের জন্য তৈরি পোশাক (গার্মেন্টস সামগ্রী), (৩) বাড়ির ও অফিসের আসবাবপত্রের দোকানে এবং (৪) নিত্য প্রয়োজনীয় কিচেন সামগ্রীর দোকানে লোকবল নিয়োগে ৭০ শতাংশ সৌদিকরণ আজ থেকে কার্যকর হলো।